Elizabeth Mitchell (Schauspelersche)

Elizabeth Mitchell (* 27. März 1970 in Los Angeles, Kalifornien) is en US-amerikaansche Schauspelersche.

 Leven un Wark 
Mitchell is in Dallas, Texas, as Dochter vun twee Stüürafkaten mit egene Firma opwossen. In de Stadt hett se later ok de Booker T. Washington High School for Performing and Visual Arts besöcht. Op’t Stephens College in Columbia, Missouri, un op de British American Drama Academy in London hett se Schauspeleree studeert, wat se mit en Bachelor of Fine Arts (BFA) afslaten hett.

De eersten Johren hett se ehrn Beroop vör allen op verscheden Bühnen in’t Vereenigt Königriek un in de USA utöövt. Söss Johren lang weer se Liddmaat vun’t Dallas Theatre Centre un een Johr bi de Theaterfrupp  Encore Company, woneem se ünner annern in’t Musical Chicago optreden is. Speelt hett se ünner annern ok Rullen in de Shakespeare-Stücken As You Like It un Measure for MeasureElizabeth Mitchell, Biography op IMDb (engelsch), afropen an’n 26. Januar 2009.

Ehr eerste Feernsehrull kreeg se 1993 in en Episood vun Dangerous Curves. Bekannt worrn is se as Filmdorstellersche 1998 an de Siet vun Angelina Jolie in den Film Gia. Dorna hett se in tallrieke, ünner annern ok bekannte Filmwarken mitspeelt un harr Gastrullen in enige Feernsehregen so as Chaos City, Boston Legal oder Dr. House. Vun de drüdden Staffel an höör se af 2006 to de Stammbesetten vun de Feernsehreeg Lost, un harr 2009-201 de Hööftrull in de ABC-Reeg V.

In’t Johr 2004 hett Mitchell den Schauspeler Chris Soldevilla heiraat, mit den se en Söhn (* 2005) hett. Se leevt op Bainbridge Island (Puget Sound) in’n US-Bundsstaat Washington.

 Filmografie (Utwahl)

 Johr Titel Synchroonsnacker 1996 L.A. Firefighters, Feernsehepisoden   1997 Comfort, Texas, Feernsehn   1998 Giadt.: Gia – Der Preis der Schönheit Katrin Fröhlich 1998 Significant Others, Feernsehreeg   1999 Molly   2000 Frequency Madeleine Stolze 2001 Hollywood Palms   2000-01 ER, Feernsehreegdt.: Emergency Room – Die Notaufnahme Sabine Arnhold 2001 Double Bang   2002 The Santa Clause 2dt.: Santa Clause 2 – Eine noch schönere Bescherung Katrin Fröhlich 2004 Gramercy Park, Feernsehn   2006 Running Scareddt.: Running Scared - Renn oder Stirb Ulrike Möckel 2006 The Santa Clause 3: The Escape Clausedt.: Santa Clause 3 – Eine frostige Bescherung Katrin Fröhlich 2006-10 Lost, Feernsehreeg Andrea Aust 2009-11 V, Feernsehreegdt.: V – Die Besucher Ghadah Al-Akel 2011 Answers to Nothing   2013 Kristin’s Christmas Past   2012-14 Revolution, Feernsehreeg Tatjana Pokorny 2014 Once Upon a Time, Feernsehreegdt.: Once Upon a Time – Es war einmal… Elisabeth Günther 2015 Crossing Lines, Feernsehreeg Andrea Aust 2016 The Purge: Election Year Christin Marquitan 2016 Dead of Summer, Feernsehreeg  

 Utteken 
Mitchell weer al teihnmol vör Film- un Feernsehprieesn vörslahn, dorünner eenmol för den Primetime Emmy. Uttekent worrn is se eerst eenmol, neemlich 2008 mit den Saturn-Pries in de Kategorie Best Nevendorstellersche in’t Feernsehn för ehr Rull in de Reeg Lost.

 Borns 

 Weblenken 



Kategorie:Schauspeler
Kategorie:Börger von de USA
Kategorie:Fru
Kategorie:Boren 1970